

**Қазақстан Республикасы Yкiметiнiң 2004 жылғы 3 желтоқсандағы N 1254 қаулысына өзгерiстер мен толықтырулар енгiзу туралы**

***Күшін жойған***

Қазақстан Республикасы Үкіметінің 2007 жылғы 11 наурыздағы N 177 Қаулысы. Күші жойылды - ҚР Үкіметінің 2008 жылғы 31 желтоқсандағы N 1349 Қаулысымен.

*Ескерту. Қаулының күші жойылды - ҚР Үкіметінің 2008.12.31.*
N 1349
*(2009 жылғы 1 қаңтардан бастап қолданысқа енгізіледі) Қаулысымен.*

      Акциздердiң бюджетке толық түсуiн қамтамасыз ету және акцизделетiн тауарлардың жекелеген түрлерiнiң заңсыз өндiрiсi мен айналымын болдырмау мақсатында Қазақстан Республикасының Үкiметi
**ҚАУЛЫ ЕТЕДI**
:

      1. "Акцизделетiн тауарлардың жекелеген түрлерiн есепке алу-бақылау таңбаларымен таңбалау туралы" Қазақстан Республикасы  Үкiметiнiң 2004 жылғы 3 желтоқсандағы N 1254
қаулысына
(Қазақстан Республикасының ПҮАЖ-ы, 2004 ж., N 48, 600-құжат) мынадай өзгерiстер мен толықтырулар енгiзiлсiн:
  
      1) мынадай мазмұндағы 2-1 және 2-2-тармақтармен толықтырылсын:
  
      "2-1. 2007 жылғы 15 сәуiрден бастап алкогольдiк өнiмдi жаңа үлгiдегi есепке алу-бақылау таңбаларымен таңбалау енгiзiлсiн.
  
      2-2. Ескi үлгiдегi есепке алу-бақылау таңбаларымен таңбалау 2007 жылғы 1 маусымға дейiн жүргiзiледi.";

      2) 3-тармақ мынадай редакцияда жазылсын:
  
      "3. Алкоголь өнiмiн өндiрушiлер мен импорттаушылар, алкоголь өнiмiн сақтауды және сатуды жүзеге асыратын заңды және жеке тұлғалар, сондай-ақ банкроттың мүлкiн (активтерiн) сататын конкурстық басқарушылар отандық және импорттық өндiрiстiң алкоголь өнiмiн ескi үлгiдегi есепке алу-бақылау таңбаларымен сатуды 2007 жылғы 31 желтоқсанға дейiн жүзеге асырады деп белгiленсiн.";

      3) 5-тармақта:
  
      1) тармақшада "есепке алу-бақылау таңбаларымен" деген сөздердiң алдынан "жаңа үлгiдегi" деген сөздермен толықтырылсын;
  
      2) тармақша мынадай редакцияда жазылсын:
  
      "2) 2007 жылғы 1 мамырға дейiн есепке алу-бақылау таңбаларын дайындайтын ұйымды айқындайтын тендер өткiзсiн және тендердiң жеңiмпазымен есепке алу-бақылау таңбаларын дайындауға шарт жасассын;";
  
      мынадай мазмұндағы 2-1) тармақшамен толықтырылсын:
  
      "2-1) есепке алу-бақылау таңбаларын пайдалана отырып, алкоголь өнiмiнiң өндiрiлуi мен айналымына бақылау жүйесiнiң үздiксiз жұмыс iстеуi мақсатында Қазақстан Республикасы Ұлттық Банкiнiң "Банкнот фабрикасы" республикалық мемлекеттiк кәсiпорнымен есепке алу-бақылау таңбаларын дайындауға тендердiң жеңiмпазынан алкоголь өнiмiне арналған есепке алу-бақылау таңбаларының бiрiншi легi алынғанға дейiн есепке алу-бақылау таңбаларын дайындауға шарт (келiсiм) жасассын;";
  
      көрсетiлген қаулымен бекiтiлген Шарап материалдары мен сыраны қоспағанда, алкоголь өнiмiн есепке алу-бақылау таңбаларымен таңбалау ережесiнде:

      5-тармақ мынадай редакцияда жазылсын:
  
      "5. Есепке алу-бақылау таңбаларымен мiндеттi түрде таңбалауға жататын алкоголь өнiмi есепке алу-бақылау таңбаларымен осы Ережеге қосымшаға сәйкес нысан бойынша таңбаланады.";
  
      осы қаулыға қосымшаға сәйкес қосымшамен толықтырылсын.

      2. Осы қаулы алғаш рет ресми жарияланған күнiнен бастап қолданысқа енгiзiледi.

*Қазақстан Республикасының*
  
*Премьер-Министрi*

Қазақстан Республикасы   
  
Үкiметiнiң        
  
2007 жылғы 11 наурыздағы  
  
N 177 қаулысына      
  
қосымша

Шарап материалдары мен сыраны      
  
қоспағанда, алкоголь өнiмiн есепке   
  
алу-бақылау таңбаларымен таңбалау ережесiне
  
қосымша

**Алкоголь өнiмiне арналған есепке алу-бақылау таңбасының нысаны**
  
*(суреттің нұсқасын қағаз мәтіннен қараңыз)*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК